《寄韬庵 其一》
清代·郑孝胥

年年必出关，耄期见筋力。诸夏如相谅，岂亦好懿德。

太公归乎来，避纣岂长策。天下之大老，举世当矜式。

以诗收人心，斯文有正色。神州论渐改，丕变未可测。

一朝获顿悟，相率销锋镝。重华生诸冯，得意行中国。

敢言时无人，救世待深识。

作者简介：郑孝胥，（1860年5月2日——1938年）字苏龛（苏堪），一字太夷,号海藏，尝取东坡‘万人如海一身藏’诗意，颜所居曰‘海藏楼’，世称‘郑海藏’。中国福建省闽侯县人。工诗，擅书法，为诗坛“同光体”宣导者之一。著有《海藏楼诗集》。